हिसार, 22 नवंबर : दिल्ली-सिरसा हाईवे पर लगे रामायण टोल प्लाजा और चिकनवास टोल प्लाजा को हटाने इनेलो द्वारा चलाए जा रहे हस्ताक्षर अभियान के दूसरे चरण में आज महिलाओं के लिए हस्ताक्षर अभियान की शुरूआत की गई। डबवाली से विधायक नैना चौटाला ने आज चौ. देवीलाल सदन में आयोजित महिलाओं की बैठक में नैना चौटाला ने स्वयं हस्ताक्षर कर इस अभियान की शुरूआत की। नैना सिंह चौटाला ने कहा कि टोल प्लाजा पर अवैध रूप से हो रही टोल वसूली का असर महिलाओं के पर सीधे रूप से पड़ रहा है। उन्होंने कहा कि अवैध वसूली का असर महिलाओं की रसोई पर भी पड़ता है और उनका मासिक बजट बढ़ गया है। उन्होंने कहा कि महिलाएं किसी भी क्षेत्र में कमतर नहीं है और इनेलो द्वारा चलाए जा रहे टोल उखाड़ो अभियान में महिलाएं भी बढ़चढ़ कर भाग लें और अधिक से अधिक हस्ताक्षर इस मुहिम का समर्थन करें। एक सवाल के जवाब में विधायक नैना सिंह ने कहा कि टोल को उखाडऩे में यदि महिलाओं की जरूरत पड़ी तो सरकार को दिए अल्टीमेटम के बाद स्वयं टोल उखाडऩे के लिए महिलाओं सहित वह स्वयं टोल प्लाजा पर पहुंचेगी। इस अवसर पर महिला विंग की प्रदेशाध्यक्ष शीला भ्याण, छन्नो देवी,, कमला खरक पूनिया, मूति लितानी, राधिक गोदारा, डा. कमलेश दिनोदिया, कीर्ति गोयल, प्रीति गोयल, सारिका सिंगल, सावित्री राठी, इंदिरावती, चंद्रकांता वर्मा, बीरमति डाबड़ा, बाला मलिक, सुमन डाबड़ा, गीता सोनी सहित भारी संख्या में अन्य महिलाएं उपस्थित थे।